ઉનાળામાં એક દિવસ પાણી ન આવે તો લોકો હેરાન થઇ જાય છે ત્યારે મોરબીના શનાળા બાયપાસ પાસે આવેલા લાયસન્સનગર વિસ્તારમાં ભરઉનાળે 6 દિવસથી લોકોને પીવા માટેનું પાણી આપવામાં આવતું નથી જેથી સ્થાનિકો મહિલાઓ પાલિકા કચેરીએ પાણી પ્રશ્ને રજૂઆત કરવા માટે દોડી આવી હતી ત્યારે તેમની રજુઆતને સાંભળીને પાલિકાના સત્તાધીશો દ્વારા રાબેતા મુજબ આશ્વાસન આપી દેવામાં આવ્યું હતું.અત્યારે મોરબીમાં પવિત્ર પરસોતમ માસ અને રમઝાન ચાલી રહ્યો છે. ત્યારે શ્રમજીવી લોકોના વિસ્તારમાં પાણી મળતું ન હોવાથી લોકોને પારાવાર મુશ્કેલીનો સામનો કરવો પડી રહ્યો છે.